৭ম শতাব্দীতে মুসলিম ইতিহাসের সময়রেখা

## ৭ম শতাব্দী (৬০১ - ৭০০)
এই শতাব্দী ২৩ হিজরিপূর্ব থেকে ৮১ হিজরি পর্যন্ত বিস্তৃত।
* ৬০০: হযরত আলী (রা.) জন্ম গ্রহণ করেন।
* ৬০৫: মুহাম্মদ  এর কন্যা ফাতিমার জন্ম। তিনি আলি ইবনে আবি তালিবের স্ত্রী। মুহাম্মদ  এর বংশধররা ফাতিমার বংশধারা থেকে এসেছেন।
* ৬০৫: মুহাম্মদ  কাবা পুনর্নির্মাণে সহায়তা করেছেন।
* ৬১০: হেরা গুহায় প্রথম কুরআন অবতরণ। খাদিজা কর্তৃক প্রথম ইসলাম গ্রহণ।
* ৬১৩: সাফা পর্বতে সাধারণের উদ্দেশ্যে ইসলামের আহ্বান।
* ৬১৪: কুরাইশ নেতৃবৃন্দের হাতে মুসলিমদের নির্যাতন। মুসলিমদের একটি দল আবিসিনিয়ায় হিজরত করে।
* ৬১৫: উমর ও হামজার ইসলাম গ্রহণ।
* ৬১৬: আবিসিনিয়ায় দ্বিতীয় হিজরত।
* ৬১৭: কুরাইশ কর্তৃক মুহাম্মদ  ও হাশিমিদের বয়কট।
* ৬১৯: বয়কট প্রত্যাহার। আবু তালিব ও খাদিজার মৃত্যু।
* ৬২০: মুহাম্মদ  এর তাইফ সফর, মিরাজের রাতে ঊর্ধ্বাকাশে গমন।
* ৬২২: মদিনায় হিজরত। ইসলামি বর্ষপঞ্জীর প্রথম বছর।মুখতার আল সাকাফির জন্ম৷ 
* ৬২২: মদিনার সনদ স্বাক্ষরিত। প্রথম ইসলামি রাষ্ট্র প্রতিষ্ঠিত।
* ৬২৪: বদরের যুদ্ধ সংঘটিত। মদিনা থেকে বনু কাইনুকা গোত্রের বহিষ্কার। জেরুজালেম থেকে মক্কার দিকে নামাজের দিক পরিবর্তন। আব্দুললাহ ইবনে যুবায়েরের জন্ম ৷  
* ৬২৫: উহুদের যুদ্ধ সংঘটিত। মদিনা থেকে বনু নাদির গোত্রের বহিষ্কার।
* ৬২৫: হাসান ইবনে আলির জন্ম।
* ৬২৬: হুসাইন ইবনে আলির জন্ম।
* ৬২৭: খন্দকের যুদ্ধ সংঘটিত। বনু কুরাইজা অভিযান। 
* ৬২৮: হুদায়বিয়ার সন্ধি স্বাক্ষরিত। খায়বারের যুদ্ধ সংঘটিত। বিভিন্ন রাষ্ট্রপ্রধানদের নিকট মুহাম্মদ  এর পত্রপ্রেরণ।
* ৬২৯: মুহাম্মদ  এর উমরা পালন। মুতার যুদ্ধ সংঘটিত।
* ৬৩০: মক্কা বিজয়। হুনাইনের যুদ্ধ, আওতাসের যুদ্ধ, তাইফ অবরোধ।
* ৬৩১: তাবুক ও গাসানিদের বিরুদ্ধে অভিযান।
* ৬৩১ বা ৬৩২, সাকিফ গোত্রের ইসলামগ্রহণ।
* ৬৩২: বিদায় হজ্জ।
* ৬৩২: মুহাম্মদ  এর মৃত্যু। ফাতিমার মৃত্যু। আবু বকর খলিফা হিসেবে নির্বাচিত হন। যু কিসসার যুদ্ধ, যু আবরাকের যুদ্ধ, বুজাখার যুদ্ধ, জাফারের যুদ্ধ, নাকরার যুদ্ধ সংঘটিত। বনি তামিম ও মুসাইলিমার বিরুদ্ধে অভিযান।
* ৬৩৩: বাহরাইন, ওমান, ইয়েমেন ও হাদরামাওত অভিযান। ইরাকে অভিযান। কাজিমার যুদ্ধ, মাজারের যুদ্ধ, ওয়ালাজার যুদ্ধ, উলাইসের যুদ্ধ, হিরার যুদ্ধ, আল-আনবারের যুদ্ধ, আইন আল-তামিরের যুদ্ধ, দাওমাত আল-জান্দালের যুদ্ধ, ফিরাজের যুদ্ধ।
* ৬৩৪: বুসরার যুদ্ধ, দামেস্কের যুদ্ধ, আজনাদায়নের যুদ্ধ সংঘটিত। আবু বকরের মৃত্যু। উমর ইবনুল খাত্তাব কর্তৃক খিলাফতের দায়িত্বগ্রহণ। নামারাকের যুদ্ধ, সাকাতিয়ার যুদ্ধ সংঘটিত।
* ৬৩৫: সেতুর যুদ্ধ, বুওয়াইবের যুদ্ধ, ফাহলের যুদ্ধ সংঘটিত।
* ৬৩৬: ইয়ারমুকের যুদ্ধ, কাদিসিয়ার যুদ্ধ, মাদাইন সালেহ বিজয়।
* ৬৩৭: সিরিয়া বিজয়, জেরুজালেম বিজয়, জালুলার যুদ্ধ।
* ৬৩৮: জাজিরা বিজয়।
* ৬৩৯: খুজিস্তান বিজয়। মিশরের ভেতর অভিযান। ইমাসুয়াসের প্লেগের বিস্তার।
* ৬৪০: মিশরে ব্যবিলনের যুদ্ধ।
* ৬৪১: নাহাওয়ান্দের যুদ্ধ; আলেক্সান্দ্রিয়া বিজয়।
* ৬৪২: মিশর বিজয়।
* ৬৪৩: আজারবাইজান ও তাবারিস্তান বিজয়।
* ৬৪৪: ফারস, কিরমান, সিস্তান, মাকরান ও খারান বিজয়। উমরের হত্যাকাণ্ড। উসমান কর্তৃক তৃতীয় খলিফা হিসেবে দায়িত্বগ্রহণ।
* ৬৪৬: খোরাসান, আর্মেনিয়া ও এশিয়া মাইনরে অভিযান।
* ৬৪৭: উত্তর আফ্রিকা অভিযান। সাইপ্রাস দ্বীপ বিজয়।
* ৬৪৮: বাইজেন্টাইন সাম্রাজ্যের বিরুদ্ধে অভিযান।
* ৬৫০: আরব ও তুর্কিদের মধ্যে প্রথম সংঘর্ষ। খাজার শহর বালানজারের বাইরে আবদুর রহমান ইবনে রাবিয়াহ কর্তৃক পরিচালিত আরব বাহিনী খাজারদের হাতে পরাজিত।
* ৬৫২: উসমানের শাসনের বিরুদ্ধ্বে অসন্তোষ।
* ৬৫৫: বাইজেন্টাইনের বিরুদ্ধে নৌযুদ্ধ। নাজদা ইবনে আমিরুল হানাফির জন্ম৷ 
* ৬৫৬: উসমান নিহত। আলি কর্তৃক চতুর্থ খলিফা হিসেবে দায়িত্বগ্রহণ। উটের যুদ্ধ সংঘটিত।
* ৬৫৭: মদিনা থেকে কুফায় রাজধানী স্থানান্তর। সিফফিনের যুদ্ধ সংঘটিত।
* ৬৫৮: নাহরাওয়ানের যুদ্ধ।
* ৬৫৯: প্রথম মুয়াবিয়া কর্তৃক মিশর বিজয়।
* ৬৬০: মুয়াবিয়ার কাছ থেকে আলি হেজাজ ও ইয়েমেন পুনরায় অধিকার করে নেন।
* ৬৬১: খারিজিদের হাতে আলি ইবনে আবি তালিব নিহত। হাসান ইবনে আলীর পন্চম খলিফা হিসেবে দায়িত্ব গ্রহণ ও পদত্যাগ৷ আমিরে মুয়াবিয়ার খলিফা হিসেবে  দায়িত্ব গ্রহণ৷
* ৬৬২: খারিজি বিদ্রোহ।
* ৬৬৬: মুয়াবিয়া ইবনে হুদাইজ কর্তৃক সিসিলি আক্রমণ।  আবদুর রহমান ইবনে আবি বকর, মুহাম্মদ ইবনে মাসলামা ও রামলাহ বিনতে আবি সুফিয়ানের মৃত্যু।
* ৬৬৯: হাসান ইবনে আলি নিহত। আলি অনুসারীদের নিকট হুসাইন ইবনে আলি ইমাম হিসেবে গৃহীত।

* ৬৭০: উত্তর আফ্রিকায় অভিযান। উকবা ইবনে নাফি কর্তৃক তিউনিসিয়ার কাইরুয়ান শহর প্রতিষ্ঠা। কাবুল বিজয়।
* ৬৭২: রোডস দ্বীপ বিজয়। খোরাসানে অভিযান।
* ৬৭৪: মুসলিমদের আমুদরিয়া অতিক্রম। বুখারা অধীনস্থ রাজ্য হয়।
* ৬৭৬: পঞ্চম শিয়া ইমাম মুহাম্মদ আল-বাকিরের জন্মগ্রহণ।
* ৬৭৭: সমরকন্দ ও তিরমিজ জয়। কনস্টান্টিনোপল অবরোধ।
* ৬৮০: মুয়াবিয়ার মৃত্যু। প্রথম ইয়াজিদ খলিফা হন। কারবালার যুদ্ধ ও হুসাইন ইবনে আলির হত্যাকাণ্ড। আলী ইবনে হোসেন জয়নুল আবিদীন আলির অনুসারীদের ইমাম হন। মুহাম্মদ ইবনুল হানাফিয়া কায়সানিদের ইমাম হন৷ আব্দুল্লাহ  ইবনে যুবায়েরের খলিফা হিসেবে দায়িত্ব গ্রহণ৷
* ৬৮২: মদীনা আক্রমণ ও মদীনার পতন৷ উত্তর আফ্রিকায় উকবা ইবনে নাফি আটলান্টিকের দিকে অগ্রসর এবং বিসক্রায় নিহত হন। মুসলিমরা কাইরুয়ান ত্যাগ করে বুরকায় ফিরে আসে।
* ৬৮৩: মক্কা আক্রমণ৷ ইয়াজিদের মৃত্যু। দ্বিতীয় মুয়াবিয়ার খলিফার দায়িত্বগ্রহণ। ইবনে যুবায়ের স্বাধীনতা  ঘোষণা করেন৷
*
*
* ৬৮৪: দ্বিতীয়  মুয়াবিয়ার পদত্যাগ ও মৃত্যু | খালিদ ইবনে ইয়াযিদের খলিফার দায়িত্ব গ্রহণ ও মারওয়ানের কাছে ক্ষমতা হস্তান্তর। যায় মাধ্যমে সুফিয়ানি বংশের (৬৬১-৬৮৪) অবসান হয়। প্রথম মারওয়ান দামেস্কে খলিফা হন, এবং মারওয়ানি বংশের শাসন প্রতিষ্ঠা করেন। মার্জ‌ রাহাতের যুদ্ধ সংঘটিত। মারওয়ান কর্তৃক সিরিয়া ও মিশর দখল। 
* ৬৮৫: প্রথম মারওয়ানের মৃত্যু। মুখতার আল সাকাফি কুফার ক্ষমতায় বসেন৷ মুখতারের নেতৃত্বে মুহাম্মদ ইবনুল হানাফিয়া মাহদি ঘোষিত হন৷ নাজদা ইবনে আমিরুল হানাফির বিদ্রোহ৷  আবদুল মালিক ইবনে মারওয়ান খলিফা হন। আইনুল ওয়াদার যুদ্ধ সংঘটিত।
* ৬৮৬: ওবায়দুল্লাহ ইবনে যিয়াদ নিহত৷ উমাইয়া বাহিনীর পরাজয় ৷
*
* ৬৮৭: মুখতার ও আবদুল্লাহ ইবনে জুবায়েরের মধ্য কুফার যুদ্ধ সংঘটিত। মুখতার নিহত।
* ৬৮৮: নাজদা ইবনে আমিরুল হানাফি ইয়মামার খমতায় বসেন|
* ৬৯১: দাইর আল-জালিকের যুদ্ধ। মুসয়াব ইবনে যুবায়ের নিহত৷  খলিফা আবদুল মালিকের নিকট কুফার পতন। নাজদা ইবনে আমিরুল হানাফি নিহত৷ 
* ৬৯২: মক্কার পতন। আবদুল্লাহ ইবনে জুবায়েরের মৃত্যু। আবদুল মালিক একমাত্র খলিফা হন।
* ৬৯৫: জাজিরা ও আহওয়াজে খারিজি বিদ্রোহ। কারুনের যুদ্ধ সংঘটিত। উত্তর আফ্রিকায় কাহিনার বিরুদ্ধে অভিযান। মুসলিমদের পুনরায় বুরকায় প্রত্যাবর্তন। মুসলিমদের মাওয়ারাননহর দিকে অগ্রসর ও মুসলিমদের হাতে কিশ অধিকার।
*৬৯৯:আবু হানিফা(রাহি.) জন্ম গ্রহণ করেন।
* ৭০০: উত্তর আফ্রিকায় বার্বা‌রদের বিরুদ্ধে অভিযান। এই শতাব্দীর শেষ নাগাদ বিশ্বে মুসলিম জনসংখ্যা সমগ্র জনসংখ্যার এক শতাংশ বৃদ্ধি পায়।

## আরও দেখুন
*মুসলিম ইতিহাসের সময়রেখা

## তথ্যসূত্র

বিষয়শ্রেণী:মুসলিম ইতিহাসের সময়রেখা

বিষয়শ্রেণী:শতাব্দী অনুযায়ী ইসলাম